Nathan Quarry

Nathan Quarry (18. maaliskuuta 1972 Gresham, Oregon, Yhdysvallat on yhdysvaltalainen vapaaottelija (MMA), joka tällä hetkellä ottelee UFC-nimisessä (Ultimate Fighting Championship) organisaatiossa keskisarjassa. 

 MMA-ura 
Quarry aloitti ammattilaisvapaaottelu-uransa Extreme Challenge 43 -tapahtumassa, jossa hän kohtasi myös nykyisen UFC-ottelija Drew McFedriesin. Quarry voitti ottelun teknisellä tyrmäyksellä toisessa erässä. Tämän ottelun jälkeen Nathan voitti vielä kolme muuta ottelua (Nakapan Phungephornin valtaosa-äänin, Todd Carneyn käsilukolla ja Jorge Lopezin tyrmäyksellä), kunnes kärsi ensimmäisen ammattilaishäviönsä brasilialaiselle Gustavo Machadolle yksimielisellä päätöksellä. Seuraavassa ottelussa Nate kohtasi Chris Kieverin. Ottelu päättyi Quarryn voittoon, kun Kiever luovutti Quarryn saatua Triangle-kuristuksen ensimmäisen erän loppupuoliskolla. Tämän ottelun jälkeen Nathan kutsuttiin UFC:n The Ultimate Fighter -nimiseen tosi-tv-kilpailuun, jossa taistellaan kuusinumeroisesta ja monta ottelua UFC:ssa sisältävästä sopimuksesta, ja jossa ottelijat elävät kuuden viikon ajan saman katon alla.

Quarry oli epäonninen sarjassa sillä, hän tippui kisasta loukattuaan nilkkansa harjoituksissa, mutta jäi taloon apuvalmentajaksi. Hän pääsi kuitenkin The Ultimate Fighterin finaalitapahtumaan, jossa kaikilla talon asukeilla oli ottelu. Hän kukisti Lodune Sincaidin ensimmäisessä erässä teknisellä tyrmäyksellä. Seuraavaksi hän voitti UFC:ssa myös ensimmäisen erän teknisillä tyrmäyksillä Shonie Carterin ja Pete Sellin. Hyvien otteiden takia Quarry ansaitsi titteli-ottelun silloista mestaria Rich Franklinia vastaan 19. marraskuuta 2005. Ottelu ei mennyt Quarryn kannalta kuitenkaan hyvin, sillä Franklin tyrmäsi hänet tajuttomaksi ja rikkoi samalla hänen nenänsä kokonaan, kun aikaa oli kulunut ainoastaan 2 minuuttia ja 34 sekuntia.

Myöhemmin Quarry joutui leikkaukseen, kun hänen selkänsä oli mennyt erittäin huonoon kuntoon vuosien kovan treenin vuoksi. Quarry palasi UFC:hen melkein kahden vuoden otteluttoman tauon jälkeen ja kohtasi toisen kerran Pete Sellin. Quarry tyrmäsi Sellin kolmannen erän alussa ja teki näin onnistuneen paluun. Viimeksi Quarry otteli kanadalaista Kalib Starnesia vastaan UFC 83:ssa. UFC 83 oli ensimmäinen UFC-tapahtuma Kanadassa, joten Starnesilla oli yleisön kova tuki takanaan. Ottelusta tuli kuitenkin täysi katastrofi, kun Starnes ei suostunut vaihtelemaan iskua, vaan ainoastaan pakeni Quarrya käytännössä koko ottelun. Ottelun loppupuolella Quarry pilkkasi Starnesia esittämällä mm. ns. Running Man:iä, jossa hän esitti Starnesia, joka "juoksi pakoon". Ottelu päättyi Quarrylle selvään yksimieliseen päätökseen (eräs tuomari antoi ottelun Quarrylle 30-24, mikä on UFC:n historian toiseksi suurin voittomarginaaliero). Myöhemmin tuli kuitenkin ilmi, että Starnes oli tullut otteluun murtuneella jalalla, mikä selittää peruuttelun. Starnes erotettiin UFC:stä heti ottelun jälkeen.

 Tilastot 
 Tulos Tilastot Vastustaja Ratkaisu Tapahtuma Päivämäärä Erä Aika Paikka HuomautuksiaTappio12-4 Jorge RiveraTekninen tyrmäys (Lyönnit)UFC Fight Night: Florian vs. Gomi31.3.201020:29 Charlotte, Pohjois-Carolina Voitto 12–3 Tim CredeurKaikin tuomariääninUFC Fight Night: Diaz vs. Guillard16.9.200935:00 Oklahoma City, OklahomaPalkittiin illan otteluksiVoitto 11–3  Jason MacDonaldTekninen tyrmäys (Kyynärpääiskut)UFC 97: Redemption18.4.200912:27 Montreal, QuebecTappio10–3 Demian MaiaLuovutus (Rear Naked Choke)UFC 91: Couture vs. Lesnar15.11.200812:44 Las Vegas, NevadaVoitto 10–2 Kalib StarnesKaikin tuomariääninUFC 83: Serra vs. St. Pierre 219.4.200835:00 Montreal, QuebecVoitto 9–2 Pete SellTyrmäys (Lyönti)UFC Fight Night: Thomas vs Florian19.9.200730:44 Las Vegas, Nevada Tappio8–2 Rich FranklinTyrmäys (Lyönti)UFC 56: Full Force19.11.200512:34 Las Vegas, NevadaUFC:n keskisarjan mestaruudestaVoitto 8–1 Pete SellTyrmäys (Lyönti)UFC Ultimate Fight Night6.8.200510:42 Las Vegas, NevadaVoitto 7–1 Shonie CarterTekninen tyrmäys (Lyönnit)UFC 53: Heavy Hitters4.6.200512:37 Atlantic City, New JerseyVoitto 6–1 Lodune SincaidTekninen tyrmäys (Lyönnit)The Ultimate Fighter 1 Finale9.4.200513:17 Las Vegas, NevadaVoitto 5–1 Chris KieverLuovutus (Triangle Choke)IFC-Battleground Boise25.10.200314:33 Boise, IdahoTappio4–1 Gustavo MachadoKaikin tuomariääninKOTC 2529.6.200335:00 San Jacinto, KaliforniaVoitto 4–0 Jorge LopezTyrmäys (Lyönti)Gladiator Challenge 1417.2.200311:02 Porterville, KaliforniaVoitto 3–0 Todd CarneyLuovutus (Armbar)EEFC 13-Excalibur Fighting 137.12.2002 - - Richmond, VirginiaVoitto 2–0Nakapan PhungephornPäätös (Haja-äänin)EEFC 11-Excalibur Fighting 116.7.200225:00 Richmond, VirginiaVoitto 1–0 Drew McFedriesTekninen tyrmäysExtreme Challenge 438.9.200123:03 Orem, Utah 

 Aiheesta muualla 
Nate Quarryn Virallinen Kotisivu
Nate Quarry Sherdogissa
Nate Quarry UFC.comissa

Luokka:Yhdysvaltalaiset vapaaottelijat
Luokka:Vuonna 1972 syntyneet
Luokka:Elävät henkilöt